Try (שיר של פינק)

Try (בעברית: לנסות) הוא שיר שהקליטה הזמרת האמריקאית פינק, אותו הוציאה כסינגל השני מתוך אלבומה השישי, The Truth About Love. השיר נכתב והולחן על ידי בוסבי ובן ווסט, והופק על ידי גרג קורסטין. זהו שיר פופ-רוק העוסק בלקיחת סיכונים באהבה, ולא משנה מה ההשלכות.

השיר זכה לביקורות חיוביות מצד מבקרי המוזיקה, שציינו כי זוהי אחת הרצועות הבולטות באלבום. מבחינה מסחרית השיר זכה להצלחה, והגיע לראש המצעד הספרדי, ולעשירייה הפותחת באוסטרליה, אוסטריה, קנדה, גרמניה, איטליה, ניו זילנד, פולין, שווייץ, בריטניה וארצות הברית. הקלים לשיר בוים על ידי פלוריה סיגיסמונדי.

השיר נכלל גם כרצועה ב-Guitar Hero Live.

רקע ופרסום 
פינק אישרה שהיא כותבת מילים ולחנים לאלבום השישי שלה, The Truth About Love, שלא היה ידוע שמו עדיין. האלבום יצא לאור בסופו של דבר בספטמבר 2012. גרסה מוקדמת לסינגל הראשי של האלבום, "Blow Me (One Last Kiss)", הודלפה ברשת ב-1 ביולי 2012, וכתוצאה מכך יצא הסינגל שבוע מוקדם מהמתוכנן. רייצ'ל רקה מהבוסטון גלוב ציינה כי Try, הסינגל השני מתוך האלבום, דלף גם הוא בספטמבר 2012. השיר בוצע במקור על ידי הלהקה GoNorthToGoSouth, המורכבת מבן ווסט ומייקל בוסבי. במקור הם חשבו לתת את השיר לקלי קלרקסון או לדוטרי; אדם למברט הקליט גרסה לשיר, אך לדברי בוסבי, הוא "פשוט לא היה מתאים". בסופו של דבר הושמע השיר לפינק. גרסתה של פינק לשיר הושמעה לראשונה ברדיו ב-6 בספטמבר 2012.

Try היה אחד מבין חמשת קליפי המילים שהעלתה פינק ב-12 בספטמבר, יחד עם הרצועות "Slut Like You", "Just Give Me a Reason", "How Come You're Not Here", "Are We All We Are".

רשימת רצועות 

 סינגל CD / הורדה דיגיטלית

 Try - 4 07
 My Signature Move - 3:44

מיקומי שיא

היסטוריית יציאות

קישורים חיצוניים

הערות שוליים 

שירי פינק
שירים באנגלית
שירים שהופקו על ידי גרג קורסטין
וידאו קליפים שבוימו על ידי פלוריה סיגיסמונדי
בלדות פופ
שירי יהלום בברזיל
סינגלים בהוצאת RCA רקורדס